জেলা শহর থেকে মাত্র তিন কিলোমিটার দুরে রোয়াংছড়ি উপজেলার তারাছা ইউনিয়নের ছাইংগ্যা এলাকায় ‘এবিএম’ নামীয় ইট ভাটার মালিক এবং পৌর এলাকার ৩নং ওয়ার্ড আওয়ামী লীগের সভাপতি মনিরুজ্জামান মিলনের বিরুদ্ধে। এছাড়া ও এলাকার আরও কয়েকটি ইটভাটায় একইভাবে মাটি ব্যবহারের জন্য পাহাড়ের অংশ কেটে মাটি সংগ্রহ ও মজুদ করা হচ্ছে জানিয়েছে স্থানীয়রা। পরিবেশ অধিদপ্তরের ছাড়পত্র ছাড়াই গত ১০দিন ধরে প্রকাশ্যে দিবালোকে পাহাড় কেটে দিব্যি চললেও পুলিশ ও প্রশাসন রয়েছে নির্বিকার। ৩দিন আগে ছাইংগ্যা এলাকায় রোয়াংছড়ি থানার এস আই আরিফের নেতৃত্বে পুলিশ দল অবৈধ পাহাড় কর্তন এলাকা পরিদর্শন করার পরও রহস্যজনক কারণে কাউকে আটক বা আইনগত কোন ব্যবস্থাই গ্রহণ করা হয়নি।